Kunstudstillingerne havde til huse i [[Memorial Hall (Philadelphia)|Memorial Hall]], der blev designet til lejligheden af Hermann Scharzmann. Den blev bygget af mursten, glas, jern og cement. Memorial Hall bliver i dag brugt af [[Please touch museum]], der åbnede [[18. Oktober]] [[2008]].
26 [[USA's delstater|amerikanske stater]] havde deres egne bygninger, hvoraf kun [[Ohio]]s bygning stadig findes. Udover USA havde 11 andre lande også deres egne bygninger på udstillingen.
[[Fil:Centennial, Main Hall - Scientific American - 1876.png|thumb|upright=1.25|[[Ulysses Grant|Præsident Grant]] passerer den danske afdeling ved udstillingens åbning, 10 .maj 1876. Billedet blev bragt i flere medier - denne udgave er fra ''Scientific American'', 10. juni 1876.]]
== Danmarks deltagelse ==
Danmark deltog også i udstillingen, men med en ret beskeden stand. Det blev blandt andet noteret i ''Illustreret Tidende'', der i sin udgave 30. april 1876 - altså inden åbningsdagen - skrev at ''"der skænkes i det hele Danmarks deltagelse i denne udstilling en så ringe opmærksomhed i Amerika, at det danner en påfaldende modsætning til den interesse, man for eksempel viser for Sverige og Norge."''<ref>''Illustreret Tidende'', 30. april 1876. (Med nutidig stavning).</ref> Stemningen steg dog lidt, da der i amerikanske medier kom reportager fra åbningen, hvor man på en af illustrationerne så [[Ulysses Grant|præsident Grant]] passere den danske udstilling. ''Illustreret Tidende'' omtalte begivenheden og bragte billedet i sin udgave 11. juni 1876, med den journalistisk strammede overskrift ''"Præsident Grants besøg i Danmark''."''<ref>''Illustreret Tidende'', 11. juni 1876.</ref>
Historie